ইতিহাস বড়ই নির্মম, সত্য কখনো চাপা থাকেনা, থাকবেও না। খুনি ফারুক-রশিদ সাক্ষাতকার দিয়ে বলেছিলেন, বঙ্গবন্ধুকে সরাতে হলে খুন করা ছাড়া তাদের সামনে কোনো গত্যন্তর ছিল না। তারা জিয়াউর রহমানের কাছে সমর্থন চাইলে তিনি নীরব সম্মতি দেন, সহায়তার ইঙ্গিত করেন। খুন করার পর যারা সাক্ষাতকার দিয়ে বেড়ায়, তারা এখন কিভাবে অস্বীকার করবে? দিবালোকের মত স্পষ্ট বিষয়টাকে ঘোলা করে আর কোন লাভ নেই। বর্তমান যুগের শিক্ষিত জনগন এখন অনেক বুঝে। আজকের সচেতন জনগন ওদের মায়াকান্না আর শুনতে চায়না। ওরা যতই জিয়াউর রহমানকে নির্দোষ করার জন্য লেখালেখি করছে ততই সত্য বের হয়ে আসছে এবং ততই দিবালোকের মত স্পষ্ট হচ্ছে যে, বঙ্গবন্ধু শেখ মুজিব হত্যায় জিয়াউর রহমান জড়িত ছিল। আমি চাই ওরা আরও লেখালেখি করুক, সভা সেমিনার করুক এভাবেই সত্য বের হবে এবং জনগনের নিকট আরও স্পষ্ট ভাবে প্রমান করছে এবং করবে যে, বঙ্গবন্ধু শেখ মুজিবুর রহমান হত্যায় জিয়াউর রহমান জড়িত ছিল।